Document ID: 31993R2136

Ir-Regolament tal-Kumissjoni (KEE) Nru 2136/93
tat-28 ta’ Lulju 1993
li jemenda r-Regolament tal-Kumissjoni (KEE) Nru 3597/90 dwar ir-regoli tal-kontijiet għall-miżuri tal-intervent li jinvolvu x-xiri, il-ħażna u l-bejgħ ta’ prodotti agrikoli minn aġenziji tal-intervent
IL-KUMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ekonomika Ewropea,
Wara li kunsidrat ir-Regolament tal-Kunsill (KEE) Nru 3492/90 tas-27 ta’Novembru 1990 li jistabbilixxi l-fatturi li għandhom jitqiesu fil-konteġġ annwali tal-finanzjament ta’ miżuri tal-intervent fil-forma ta’ ħażna pubblika mill-Fond Agrikolu Ewropew għall-Gwida u l-Garanzija (FAEGG), Taqsima tal-Garanziji [1] u b’mod partikolari l-Artikolu 8 tiegħu,
Billi r-Regolament tal-Kumissjoni (KEE) Nru 3597/90 [2] jistabbilixxi r-regoli tal-kontijiet għall-miżuri tal-intervent li jinvolvu x-xiri, il-ħażna u l-bejgħ tal-prodotti agrikoli mill-aġenziji tal-intervent;
Billi, minħabba r-riforma tal-istrateġija komuni agrikola, il-prezzijijiet tal-intervent taċ-ċereali huma mnaqqsa konsiderevolment b’effett mis-sena tas-suq -1993/94; billi għaldaqstant huwa xieraq li l-kwantitajiet li ġew irreġistrati bħala nieqsa matul is-sena finanzjarja 1994 jiġu valutati bil-prezz tal-intervent tas-sena kummerċjali preċedenti kif inxtrat il-biċċa l-kbira tal-kwantitajiet fil-ħażna tal-intervent matul dik is-sena kummerċjali;
Billi, wara l-alljenjamenti monetarji li seħħew sa minn Ottubru ta’ l-1992, il-valutazzjoni tal-kwantitajiet nieqsa bir-rata agrikola tal-kambju li kienet fis-seħħ fl-1 ta’ Ottubru tas-sena finanzjarja kurrenti twassal għal rimbors aktar baxx mill-prezz tax-xiri u għalhekk huwa meħtieġ li tiġi użata rata tal-kambju aktar realistika;
Billi r-relattività bejn iċ-ċanga iddissusata u ċ-ċanga bl-għadam mixtrija fl-intervent hija 68; billi l-preżż bażiku tal-intervenzjoni fil-każ taċ-ċanga huwa identiku fiż-żewġ każi; billi; għalhekk hija ħaġa xierqa li l-prezz bażiku tal-intervent applikabbli għaċ-ċanga iddissossata jiġi adattat billi jkun applikat ko-effiċjent korrettiv;
Billi, fid-dawl ta’l-esperjenza akkwistata, huwa xieraq li ċerti regoli tal-kontijiet jiġu definiti;
Billi l-miżuri li hemm provvediment dwarhom f’dan ir-Regolament huma konformi ma’ l-opinjoni tal-Kumitat tal-FAEGG,
ADOTTAT DAN IR-REGOLAMENT:
Artikolu 1
Ir-Regolament (KEE) Nru 3597/90 huwa b’dan emendat kif ġej:
1. Is-subparagrafu li ġej huwa miżjud ma’ l-Artikolu 2(1):
"B’dana kollu, għas-sena finanzjarja 1994 fis-settur taċ-ċereali, il-preżż bażiku tal-intervent li għandu jkun użat għandu jkun dak li jkun fis-seħħ fl-1 ta’ Otubru 1992."
2. It-tieni inċiż ta’ l-Artikolu 2(5) għandu jkun mibdul b’dan li ġej:
"- għall-kwantitjaiet referuti fl-ewwel inċiż tal-paragrafu 1 u fil-paragrafu 3 (a), ir-rata tal-kambju applikabbli hija r-rata agrikola li tkun fis-seħħ fl-ewwel jum tas-sena finanzjarja."
3. Dan l-inċiż li ġej għandu jiżdied ma’ l- l-Artikolu 2(5):
"- għall-kwantitajiet referuti fit-tieni inċiż tal-paragrafu 1, fil-paragrafu 2 u fil-paragrafu 3 (c), ir-rata tal-kambju applikabbli għandha tkun ir-rata li tkun fis-seħħ fl-ewwel jum ta’ kull kwart tas-sena, b’dana kollu fl-ewwel applikazzjoni ta’ din ir-rata għal kull kwart, ir-rata applikabbli għandha tkun dik li tkun fis-seħħ f’Awissu 1993."
4. L-Artikolu 6(2) huwa mibdul b’dan li ġej:
"Jekk, wara spezzjoni viżiva tal-istruttura tal-intervent annwali, jew waqt il-kontroll li jsir wara l-akkwist tal-intervent, ma jkunx possibbli li l-prodotti ikun ippakkjat mill-ġdid, l-organizzazzjoni tal-interbent tista’ tbiegħ il-kwantità li tkun fadal permezz ta’ kuntratt privat. Din il-kwantità għandħa titqies, bħala twarrib, fil-jum li fih jittieħdu l-kampjuni u d-dħul għandu jiġi akkreditat lill-FAEGG għall-istess xahar."
5. L-Artikolu 7(2)(a) huwa mibdul b’dan li ġej:
"L-ispejjeż tad-dħul u tal-ġarr li għandhom jitnaqqsu għandhom jiġu kkalkulati billi l-kwantitajiet miċħuda jiġu mmultiplakati bit-total ta’ l-ammonti normali rispettivi u bir-rata tal-kambju applikabbli għall-ammonti normali għax-xahar li fih ikun sar il-ġar."
6. L-Artikolu 7(2)(b) huwa mibdul b’dan li ġej:
"L-ispejjeż tal-ħażna għandhom jiġu kkalkolati bil-kwantitajiet miċħuda bin-numru ta’ xhur li jgħaddu bejn id-dħul u t-tneħija, bl-ammont standard u bir-rata tal-kambju applikabbli għall-ammonti normali għax-xahar tat-tneħħija."
7. L-Artikolu 7(2)(c) huwa mibdul b’dan li ġej:
"L-ispejjeż tal-finanzjament li għandhom jitnaqqsu għandhom jiġu kalkulati billi l-kwantitajiet miċħuda jkunu mmoltiplikati bin-numru ta’ xhur li jkunu għaddew bejn id-dħul u t-tneħħija wara li jitnaqqas in-numru ta’ xhur ta’ dewmien tal-ħlas fiż-żmien ta’ meta daħlu, bir-rata tal-finanzjament applikabbli matul ix-xahar tal-ġarr diviż bi 12 u bil-medja tal-valur skond ir-reġistru tal-ħażniet li jkunu nġabu mir-reġistru tas-sena kontanti preċedenti jew tal-ħażniet ta’ l-ewwel xahar tad-dikjarazzjoni fil-każ meta l-medja tal-valur skond ir-reġistru tal-ħażniet li jkunu nġabu mis-sena ta’ qabel ma tkunx teżisti."
8. Il-paragrafu li ġej huwa miżjud ma’ l-Artikolu 7;
"4. Fil-każ tad-disposizzjopnijiet speċjali, ir-rata tal-kambju applikabbli għad-dħul fil-kontijiet tal-ispejjeż referuti fil-paragrafi 2 (a) u (b) tkun dik ta’ l-ewwel jum tax-xahar li fih l-avvenniment operattiv kif speċifikament definit ikun seħħ."
9. Fl-Artikolu 8, l-espressjoni "ir-rati agrikoli" għandha tkun imħassra.
10. Il-punt li ġej għandu jiżdied ma’ l-Anness:
"VII. IĊ-ĊANGA
Għall-applikazzjoni tar-regoli ta’ l-Artikolu 2, il-paragrafi 1,2 u 3, il-punti (a) u (c), il-prezz bażiku li għandu jiġi użat, għaċ-ċanga bla għadam, għandu jkun il-prezz tal-intervent modifikat b’ko-effiċjent ta’ 1,47."
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan għandu jidħol fis-seħħ fl-1 ta’ Awissu 1993.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-28 ta’ Lulju 1993.

Labels: 3
4
15
6